अरविंद सिंह भदौरिया

अरविन्द सिंह भदौरिया एक भारतीय राजनीतिज्ञ हैं जो मध्य प्रदेश सरकार के सहकारिता एवं लोक सेवा प्रबंधन मंत्री हैं। वे भारतीय जनता पार्टी  के नेता हैं और दूसरी बार भिंड जिले की अटेर विधानसभा से विधायक चुने गए हैं। उन्होंने 2 जुलाई, 2020 को कैबिनेट मंत्री के रूप में शपथ ली। #bjp

 जीवन परिचय 
अरविन्द सिंह भदौरिया का जन्म २ अक्टूबर 1969 को मध्य प्रदेश राज्य के भिंड जिले के ज्ञानपुरा गाँव में कमला देवी एवं शिवनाथ सिंह भदौरिया के यहाँ हुआ। वह अपने माता-पिता के जन्मे तीसरी संतान हैं। अरविन्द सिंह भदौरिया की माँ एक आदर्श धार्मिक गृहिणी तथा पिताजी पुलिस विभाग में अपनी सेवाएँ दिया करते थे। बहुत ही कम उम्र में वे आरएसएस की शाखा से जुड़े, जिसके साथ एक लंबे समय तक सम्बंधित रहे। युवावस्था में वह छात्र संगठन अखिल भारतीय विद्यार्थी परिषद में शामिल हुए| सन 2007 में अर्चना भदौरिया के साथ वैवाहिक जीवन में प्रवेश किया।

 राजनीतिक करियर 
अरविन्द सिंह भदौरिया ने अपने छात्र जीवन से 1984 में अखिल भारतीय विद्यार्थी परिषद् से छात्र राजनीति शुरू की। सन 1986 में इन्हे अखिल भारतीय विद्यार्थी परिषद भिंड नगर का नगर मंत्री बनाया गया। इसके बाद सन 1987 में भिंड जिले के संयोजक, तत्पश्चात भिंड जिले के एम.जे.एस महाविद्यालय से छात्रसंघ का चुनाव लड़ा, इसके बाद सन 1989 में विभाग संयोजक बने। 1990 में ABVP के पूर्णकालिक बन गए। सन 1990 से 1994 तक दो संभाग क्रमशः भोपाल तथा ग्वालियर संयुक्त संभाग के संगठन मंत्री रहे, तत्पश्चात 1994 में मध्य भारत प्रान्त के प्रान्त मंत्री बने। 1995 से 2003 तक मध्य भारत प्रान्त के प्रान्त संगठन मंत्री रहे। इसके बाद इन्हे 2003-04 तक युवा मोर्चा के संगठन मंत्री के रूप में जिम्मेदारी दी। 2003 विधानसभा चुनाव प्रबंधन टोली का प्रभार सौंपा गया। इसके बाद 2004 में भारतीय जनता युवा मोर्चा के राष्ट्रीय उपाध्यक्ष बनाए गए, 2005 में इनको मध्य प्रदेश भाजपा का प्रदेश मंत्री बनाया गया जोकि 2011 तक लगातार (5 बार) बने रहे। सन 2011 से 2014 तक भारतीय जनता पाटी किसान मोर्चा के क्रमशः राष्ट्रीय उपाध्यक्ष तथा राष्ट्रीय महामंत्री बने। 2014 से 2016 तक भारतीय जनता पार्टी मध्य प्रदेश के प्रदेश महामंत्री रहे। 2015 से इंडियन रेड क्रॉस सोसाइटी निर्वाचित राज्य प्रबंध समिति सदस्य रहे, बाद में सन 2016 से 2019 तक भारतीय जनता पार्टी मध्य प्रदेश के प्रदेश उपाध्यक्ष बने। इस दौरान सन 2018 से राज्य वाइस प्रेसिडेंट इंडियन रेड क्रॉस सोसाइटी म.प्र बने।

 जनप्रतिनिधि के रूप में 
अरविन्द सिंह भदौरिया सन 2008 में पहली बार अटेर विधानसभा क्षेत्र से कांग्रेस के कद्दावर नेता, पूर्व मंत्री और पूर्व नेता प्रतिपक्ष सत्यदेव कटारे को हराकर विधायक बने।  2018 में पुनः मध्य प्रदेश राज्य की अटेर विधानसभा से दूसरी बार विधायक चुने गए। ऑपरेशन लोटस- 2020 के समय अरविन्द सिंह भदौरिया की भूमिका बहुत ही महत्वपूर्ण रही। ये 2020 में शिवराज सरकार का पुनः गठन होने पर केबिनेट मंत्री, सहकारिता एवं लोक प्रबंधन बने ।

 संदर्भ 
1. अरविंद सिंह भदोरिया
2. रायसेन में मंत्री अरविंद सिंह भदौरिया ने किया झंडावंदन, कहा- देश में जनसंख्या वृद्धि सबसे बड़ी चुनौती
3. सारंग के बाद भदौरिया के निशाने पर नेहरू, बोले- गरीबी हटाने के लिए कांग्रेस ने सिर्फ और सिर्फ नारे दिए
4. भिंड में बाढ़ पीड़ितों के बीच पहुंचे सहकारिता मंत्री अरविंद भदौरिया, मदद का दिया भरोसा
5. अमाह गांव के अनाथ बच्चों के लिए सहकारिता मंत्री अपने खर्च से बनवाएंगे घर
6. मध्य प्रदेश : कोरोना से अनाथ 5 बच्चों की परवरिश करेंगे भाजपा के मंत्री, NDTV की खबर के बाद किया वादा
7. मंत्री ने कहा कि पीएम मोदी के नेतृत्व में खड़ा हो रहा है देश, कांग्रेस ने पूछा- पहले कुछ नहीं हुआ?
8. Tokyo Paralympics: पैरा खिलाड़ी प्राची यादव और कोच मयंक ठाकुर को सहकारिता मंत्री ने किया सम्माहनित
9. सहकारी बैकों में गडबड़ी करने वालों पर होगी कड़ी कार्यवाही : मंत्री डॉ. भदौरिया
10. https://mpbreakingnews.in/featured/transfer-officer-employee-arrived-with-recommendation-ministers-bluntly-transfers-will-not-canceled-mkt/
11. शिवराज सिंह के संकटमोचक बने अरविन्द भदौरिया
12. शिवराज के मंत्री का बड़ा बयान, जनसंख्या नियंत्रण होना चाहिए, ये होगा तभी देश आगे बढ़ेगा
13. https://mpbreakingnews.in/madhya-pradesh/jabalpur/jabalpur-arvind-bhadoria-review-meeting-corona-update-jabalpur-news-msm/
14. https://mpbreakingnews.in/breaking-news/minister-arvind-singh-bhadorias-big-statement-in-public-interest/
15. एमपी के सहकारिता मंत्री बोले, 'पूर्व पीएम नेहरू की वजह से संस्कृत नहीं है अनिवार्य भाषा'
16. मंत्री अरविंद भदौरिया का बड़ा बयान, पूर्व कांग्रेस प्रदेश अध्यक्ष को बताया "दो कौड़ी का नेता"
17. किसान विरोधी हैं कृषि कानूनों का विरोध करने वालेः मंत्री भदौरिया
18. ग्रामीण क्षेत्रों के विकास से ही प्रदेश और देश का विकास होगाः मंत्री डा.अरविंद भदौरिया
19. आने वाले हर व्यक्ति को 5 महीने का राशन फ्री मिलेगा: मंत्री अरविंद भदौरिया
20. Madhya Pradesh 2018:ARVIND SINGH BHADORIA
21. Ater (Vidhan Sabha constituency)
22. Arvind Singh Bhadoriya
23. मध्य प्रदेश मंत्रिमंडल
24. Arvind Singh Bhadoriya